tartuNLP/wikipedia-smugri-20251201 huggingface dataset:
UNESCO maailmapärandi komitee

UNESCO maailmapärandi komitee (inglise keeles "Intergovernmental Committee for the Protection of the World Cultural and Natural Heritage", ka "World Heritage Committee"; prantsuse keeles "Comité du patrimoine mondial") on UNESCO juures tegutsev komitee. Komitee ülesannete seas on ka vastutamine UNESCO maailmapärandi kaitse konventsiooni täitmise eest, samuti on komiteel ainuõigus lisada objekte UNESCO maailmapärandi nimistusse või eemaldada neid nimistust.
Maailmapärandi komitee istungid.
Üks kord aastas toimub komitee istung (inglise ja prantsuse keeles "session"), kus muu hulgas arutatakse uute objektide lisamist nimistusse või nende eemaldamist nimistust.
Kaal (perekonnanimi)

Kaal on perekonnanimi.
2021. aasta 1. jaanuari seisuga oli Eestis perekonnanimi Kaal 230 inimesel (117 mehel ja 113 naisel). Perekonnanimede levikult oli Kaal meeste puhul 658. ja naiste puhul 784. kohal. Levinuim on see Saare maakonnas, kus seda on 10 000 elaniku kohta 14,59.
Metsakalmistu (üldmõiste)

Metsakalmistu on metsaalale rajatud loodusliku ilmega kalmistu.
Meelika (koor)

Naiskoor Meelika on Kose vallas tegutsev naiskoor. Koor on asutatud 1978. aastal Kose-Uuemõisas dirigent Viive Kübara poolt. Alates 2012. aastast on Naiskoor Meelika dirigendiks Teele Utt.
Kooris laulavad erinevas eas elurõõmsad naised, keda ühendab suur tahtmine laulda ning hea tulemuse nimel ka pingutada. 
Naiskoor Meelika on osalenud kõikidel üldlaulupidudel, üleriigilistel ja maakondlikel naiskooride laulupäevadel ning andnud kontserte nii Eestis kui ka välismaal. Tegutsemisaastate jooksul konkurssidel saavutatud auhinnalisi kohti ning esinetud koos paljude erinevate sõpruskooridega, kellest mitmega kestab koostöö tänaseni. Koor osaleb aktiivselt nii esineja kui korraldajana ka Kose valla kultuurielus.
Olulisemad saavutused:
Martens (perekonnanimi)

Martens on perekonnanimi.
Maleva (spordiselts)

Maleva oli Järvamaal Paides enne Esimest maailmasõda ja uuesti 1920. aastatel tegutsenud spordiselts. Selts kasutas maja aadressil Pikk tänav 31 (pole säilinud).
Selts korraldas muu hulgas Paide kergejõustikuvõistlusi.
Ihor Žurahhovski

Ihor Žurahhovski (ukraina keeles Ігор Ігорович Жураховський; sündinud 19. septembril 1994 Kiievis) on Ukraina jalgpallur, kes mängib poolkaitsjana Meistriliigasse kuuluvas Tallinna FCI Levadias.
Ta alustas klubikarjääri 2013. aastal Ukraina kõrgliiga klubis Zaporižžja Metalurg. Aastatel 2016–2017 mängis ta Venemaal Krasnodari Kubanis. Hooajal 2016/2017 pidas ta ühe mängu Ukraina kõrgliigas Donetski Olimpiki särgis. Aastatel 2017–2018 mängis ta Rootsi esiliigas Gefles.
2018. aasta augustis liitus ta FCI Levadiaga. Esimese mängu Meistriliigas pidas ta 16. septembril Viljandi Tuleviku vastu ja lõi selles mängus ka värava.
Žurahhovski on mänginud Ukraina kuni 21-aastaste koondises.
Koit (väliseesti koor)

Koit oli Suurbritannias Bradfordis tegutsenud Suurbritannia eestlaste meeskoor. Koori juhtis Ernst Luuk.
Bradfordis tegutses ka segakoor "Kungla", mida samuti juhtis Ernst Luuk.
Roger Lee

Roger Colville Lee (sündinud 1. juulil 1991 Southamptoni vallas Bermudal) on Bermuda jalgpallur, paremkaitsja. Ta mängis viimati Eesti Meistriliiga klubis Tallinna Kalev.
Ta alustas klubikarjääri Bermuda klubides Somerset Eagles, Bermuda Hogges ja Robin Hood. 2014. aastal suundus ta Inglismaale ja liitus tugevuselt kuuenda liiga klubiga Weston-super-Mare. Seejärel mängis ta veel mitu aastat Inglismaa madalama liigataseme klubides.
Kaleviga liitus ta 2019. aasta jaanuaris. Meistriliigas tegi ta debüüdi 9. märtsil 2019 mängus FCI Levadia vastu.
Bermuda jalgpallikoondisse on Lee kuulunud alates 2008. aastast. Ta kuulus Bermuda koondisse 2019. aasta CONCACAF Gold Cupil.
Maamess

Maamess on Tartu messikeskuses toimuv maaelule ja maamajandusele keskenduv üritus (mess). Messi korraldab AS Tartu Näitused.
Messi raames toimub neli alanäitust: põllumajandusnäitus, aiandusnäitus, metsandusnäitus ja toidumess.
2018 osales messil 470 ettevõtjat (eksponenti) ja messi külastas 44 305 inimest.
Maamess sai alguse 1994.aastal.
Eha Suija

Eha Suija (aastani 1973 Eha Abel; sündinud 24. augustil 1944 Võrumaal) on endine eesti suusataja ja sõudja.
Lõpetas 1962. aastal Friedrich Reinhold Kreutzwaldi nimelise Võru 1. Keskkooli ja 1967. aastal Eesti Põllumajanduse Akadeemia veterinaariateaduskonna. 
Alates 1995. aastast tegutsenud eraettevõtjana majutusteenuse alal.
Suusatamine.
Kuulunud Kalevisse. Alustas suusatreeninguid 1960 Võru spordikoolis Aino Paali õpilasena ja jätkas Eesti Põllumajanduse Akadeemias Tõnu Luige juhendamisel. 
Isiklikku.
Ta on suusatreener Herbert Abeli vennatütar, Andrus Suija abikaasa ja Silja Suija ema.
Jevhen Budnik

Jevgen Vitalijovõtš Budnik (ukraina keeles Євген Віталійович Буднік; sündinud 4. septembril 1990 Lutskis) on Ukraina jalgpallur, kes mängib ründajana Indoneesia kõrgliiga klubis Persita Tangerang.
Ta alustas klubikarjääri Harkivi Arsenalis. Seejärel on ta mänginud Ukraina kõrgliiga klubides Harkivi Metalist, Poltava Vorskla ja Dniprodzeržõnski Stal, Tšehhi kõrgliigas Libereci Slovanis, Valgevene kõrgliigas Minski Dinamos, Austria esiliigas Kapfenbergeris ning Kreeka kõrgliigas Lamías ja Plataniases.
2019. aasta jaanuaris liitus ta Eesti Meistriliigasse kuuluva FCI Levadiaga. Ta lahkus klubist sama aasta juunis. 14 liigamänguga lõi ta 10 väravat.
Pärast Levadiast lahkumist liitus ta Armeenia kõrgliiga klubiga FC Urartu. 2020. aastal siirdus ta Persita Tangerangi.
Jevgeni Ossipov

Jevgeni Vladislavovitš Ossipov (vene keeles Евгений Владиславович Осипов; sündinud 29. oktoobril 1986 Temrjukis) on Venemaa jalgpallur, kes mängib kaitsjana Venemaa klubis Jaroslavli Šinnik. Enne seda mängis ta Armeenia kõrgliiga klubis FC Urartu.
Ta on mänginud paljudes Venemaa klubides, sealhulgas Venemaa kõrgliiga klubides Saranski Mordovia, FC Ufa ja Tula Arsenal. 2018. aastal mängis ta Leedu kõrgliiga klubis FK Trakai.
2019. aastal mängis ta Eesti Meistriliiga klubis FCI Levadia. Ta mängis Meistriliigas 30 mängu ja lõi viis väravat.
Ingmar Aija

Ingmar Aija (sündinud 11. veebruaril 1980 Pärnus) on Eesti endine sõudja.
Ta lõpetas 1998. aastal Pärnu Hansagümnaasiumi ja 2002. aastal Eesti Põllumajandusülikooli maainseneriteaduskonna veemajanduse erialal. 
Ta töötas 2005–2013 OÜ Vianova Systems Estonia asejuhatajana ja juhatajana. Aastast 2014 OÜ InfraBIMi juhatuse liige ja tegevjuht. 
Alates 2015.aastast on ta Tantsuklubi Tartu Swingi juhatuse liige.
Isiklikku.
Tema õde on sõudja ja treener Ingrid Võsu ning õetütar on sõudja Eglit Väli.
Ingrid Võsu

Ingrid Võsu (neiuna Ingrid Aija; sündinud 26. detsembril 1962 Pärnus) on eesti sõudja, treener ja spordipedagoog Pärnu sõudeklubis.
Lõpetas 1981 Pärnu 1. Keskkooli ja 1985 Tartu Riikliku Ülikooli kehakultuuriteaduskonna. 
Sõudmine.
Alustas sõudetreeninguid 1975 Evi Lepiku õpilasena, hiljem jätkas Mihkel Leppiku juhendamisel. 
Isiklikku.
Tema tütar on sõudja Eglit Väli (aastani 2016 "Eglit Võsu"), vend on sõudja Ingmar Aija.
Tegutsenud alates 2011 sõudekohtunikuna.
Brunsbüttel

Brunsbüttel on linn Saksamaal Schleswig-Holsteini liidumaal Dithmarscheni kreisis Kieli kanali suudme ääres.
2010. aastal elas linnas 13 120 inimest.
Linna planeeritakse rajada veeldatud maagaasi terminal. See peaks avatama 2022.
Küüslaugufestival

Küüslaugufestivale on toimunud mitmes kohas:
Europa Nostra

Europa Nostra (ladina keeles 'meie Euroopa') on üleeuroopaline kultuuripärandi föderatsioon, mis esindab Euroopa organisatsioone, mis tegutsevad Euroopa kultuuri- ja looduspärandi kaitsmise valdkonnas. Neid organisatsioone on 250 ja need tegutsevad 45 Euroopa riigis.
Föderatsioon asutati 1963.
Föderatsioon annab välja Europa Nostra auhinda (inglise "Europa Nostra Award").
Eestis teeb föderatsioon koostööd Eesti Muinsuskaitse Seltsi ja Eesti Arhitektuurimuuseumiga.
Rajalane

Rajalane oli aastatel 1919-1921 Valgas ilmunud, oma sõnade järgi, "demokraatline ajaleht, wäljaspool kõiki poliitilisi parteisid". 
Ajaleht oli peamiselt Valga ja teiste Eesti-Läti piiriäärsete alade eestlaste häälekandja ning oluline ametlikke ja avalikke teadete vahendaja. Esimene number ilmus 22. veebruaril 1919 pärast Valga vabastamist enamlaste käest. Algul ilmus ajaleht kord nädalas ja siis kolm korda nädalas: teisipäeval, neljapäeval ja laupäeval.
Ajalehte, mida trükiti Adamsoni trükikojas, andis välja Valga Eesti Kirjastuse-Ühisus, mille moodustasid Artur Karl Kokkult, Johannes Kreideberg, Jaan Pommer ja August Kõiv. Lehe algataja oli Valga komandant Karl-Friedrich Kornel ja selle vastutav toimetaja oli alguses August Kõiv ning alates 1919. aasta aprillist Jaan Pommer. 
Algul asus toimetus aadressil Pihkva tänav 5 "Ühistöö", alates 23. augustist Moskva tänav 15/17 teisel korrusel ja alates oktoobrist 1919 Valga linna komandantuuri uutes ruumides saksa seltsi "Musse" maja, Riia tänav 5, teisel korrusel. Jaanuaris 1920 toimetus kolis Vassili majja aadressil Pihkva tn 5, Valga Maakonnavalitsuse ruumidesse.
Jaan Pommer alustas uue ajalehe Lõuna-Eesti toimetamise 19. septembril 1921. Rajalase viimane number ilmus 1. septembril.
Eesti Talupäevad

Eesti Talupäevad on Eestimaa Talupidajate Keskliidu igal aastal korraldatav üritus.
Ürituse raames kuulutatakse välja aasta talu ja parim talutoit.
2018 toimusid järjekorras 27. Eesti Talupäevad.
Linna (perekonnanimi)

Linna on eesti ja soome perekonnanimi.
2022. aasta 1. jaanuari seisuga oli Eestis perekonnanimi Lind 56 inimesel: 22 mehel ja 34 naisel.
Eesti Idapartnerluse Keskus

Eesti Idapartnerluse Keskus (lühend EIPK) oli Eesti sihtasutus, mis tegeles idapartnerlusega seonduvaga.
1. jaanuaril 2011 loodi Eesti Diplomaatide Kooli (EDK) ja Eesti Välisministeeriumi koostöös Eesti Idapartnerluse Keskus (EIPK). Keskust rahastati nii Välisministeeriumi arengukoostöö vahenditest kui ka mitmepoolsetest koostööprogrammidest samameelsete doonoritega. 
EIPK korraldas eelkõige idapartnerluse (IP) partnerriikide keskmise ja vanema astme ametnikele suunatud koolitusi, tugevdamaks nende riikide haldussuutlikkust ja võimekust teha koostööd Euroopa Liiduga. Sihtasutus pakkus IP partnerriikide noortele diplomaatidele, riigiametnikele, kodanikuühenduste ja meediaesindajatele koolitusi ning korraldas idapartnerlust ja selle partnerriike puudutavaid uuringuid, seminare, ümarlaudu ja konverentse.
2015. aasta novembris registreeriti EIPK eraldiseisva sihtasutusena. 2016. aasta oktoobrist 2019. aastani juhtis Eesti Idapartnerluse Keskuse Sihtasutust Välisministeeriumi Idapartnerluse erivolitustega diplomaatiline esindaja Jaan Reinhold. 2019. aastast kuni selle sulgemiseni juhtis sihtasutust diplomaat Gert Antsu.
2017. aasta Eesti Euroopa Liidu Nõukogus eesistumise raames oli EIPK peakorraldajaks Tallinnas toimuvatele Idapartnerluse tippkohtumist toetavatele konverentsidele, milleks oli Idapartnerluse Vabakonna konverents (25.–27. oktoobril), Idapartnerluse Ärifoorum (26.–27. oktoobril) ja e-Partnerluse konverents (4. oktoobril). Kõik eelnimetatud üritused toimusid kaaskorraldusel Euroopa Komisjoniga, kaasatud olid ka Eesti vabakonna organisatsioonid, EAS, EKTK, E-Riigi Akadeemia ja teised. Kokku osales eelnimetatud konverentsidel üle tuhande osaleja EL ja partnerriikidest.
Eelnimetatuist oli Idapartnerluse Ärifoorum üks suurima osavõtjate arvuga eesistumis-üritusi, kus osales üle 550 ettevõtja ja äriorganisatsioonide esindaja. Ärifoorumi raames toimus üle 500 B2B-kohtumise ja äridelegatsioonide visiidid Tartusse ja Ida-Virumaale. 2017. aasta Idapartnerluse tippkohtumine toimus 24. novembril Brüsselis.
Eesti Idapartnerluse Keskus oli algatanud ka idapartnerluse aastakonverentside traditsiooni, mille peamiseks eesmärgiks päevakajaliste idapartnerluse poliitikat mõjutavate teemade tutvustamine Eestis, kaasates aruteludesse ka tunnustatud rahvusvahelisi eksperte, diplomaate ja arvamusliidreid EL ja idapartnerluse riikidest ning ka väljastpoolt. Nimetatud konverentsid on kindlustanud endale koha idapartnerluse iga-aastases tegevuskalendris ja huvi sellel osalemise vastu on aasta-aastalt suurenenud. 2018. aasta märtsis Tallinnas toimunud viiendal idapartnerluse aastakonverentsil osales kokku 213 delegaati. Konverentsi peakorraldaja oli Eesti Idapartnerluse Keskus ning seda rahastati Eesti arengukoostöö vahenditest. 
Sihtasutus kustutati registrist 30. juulil 2021.
Šavarš Karapetjan

Šavarš Karapetjan (armeenia keeles "Շավարշ Կարապետյան"; vene keeles "Шаварш Владимирович Карапетян"; sündinud 19. mail 1953 Kirovokanis Armeenia NSV-s) on armeenia päritolu endine allveesportlane. 
Ta on 17-kordne maailmameister, 13-kordne Euroopa meister ja 7-kordne NSV Liidu meister allveespordis. Kuid laiema tuntuse sai ta kümnete inimelude päästmisega mitmes õnnetusjuhtumis.
Karapetjan elas koos perega kuni 1991. aastani Jerevanis, 1991. aastast elab ta perega Moskvas. Tegeleb ettevõtlusega, omab jalatsiparandustöökoda.
Vitas Vasiliauskas

Vitas Vasiliauskas (sündinud 15. juunil 1973 Kaunases) on Leedu jurist ja pankur. 
Ta lõpetas aastal 1991 Kaunase 4. Keskkooli ja aastal 1997 Vilniuse Ülikooli õigusteaduskonna.
Ta oli aprillist 2011 kuni 2021. aasta aprillini Leedu Panga juhatuse esimees.
2013. aastal nimetas ajakiri Veidas teda aasta riigiteenistujaks.
Aasta keskkonnasõbralik ettevõte

Aasta keskkonnasõbralik ettevõte oli Keskkonnaministeeriumi korraldatud konkurss ja ühtlasi selle konkursi võitjatele antud aunimetus.
Konkurssi korraldati eesmärgiga selgitada välja keskkonnasõbralikud ettevõtted, kes on oma tegevusega silmas pidanud keskkonna heaolu, panustanud keskkonnasaaste vähendamisse ja keskkonnahoiu suurendamisse.
Keskkonnasõbraliku ettevõtte nimetuse pälvis ettevõte, kes oli konkursi väljakuulutamisele eelnenud 12 kuu jooksul keskkonnasaaste vähendamise ja keskkonnahoiu suurendamise nimel enim panustanud. Nimetuse pälvinud ettevõte sai Keskkonnainvesteeringute Keskuse toel kuni 35 000 euro väärtuses enda keskkonnategevust veelgi paremaks muuta. Lisaks sai võitja õiguse kasutada keskkonnamärgist "Aasta keskkonnasõbralik ettevõte".
Aunimetust anti välja ajavahemikus 2012–2020. Enne seda, aastatel 2001, 2003 ja 2005 korraldas Keskkonnaministeerium konkurssi "Keskkonnasõbralike ettevõtete TIPP" ja aastatel 2007–2011 andis Keskkonnaministeerium välja aunimetust "aasta keskkonnategija".
Laureaadid.
2007 – aasta keskkonnategija.
Ära märgiti 
2012 – aasta keskkonnasõbralik ettevõte.
Ära märgiti 
OÜ Aravete Biogaas, kes rajas ja pani esimesena Eestis tööle veise tahe- ja vedelsõnniku kääritamisprotsessil baseeruva 2 MW elektrilise ja 2 MW soojusliku võimsusega koostootmisjaama. Protsessi tulemusel saadav kasu on mitmekülgne: põllumajanduslike jääkide väärindamise tulemusel toodetakse elektri- ja soojusenergiat ning saadakse kvaliteetset väetist põldudele. Eelnevast tulenevalt väheneb reostuskoormus nitraaditundlikele aladele ja lõhnaprobleem kohalikele elanikele.
AS Tallinna Vesi, kes on kohalikke olusid arvestades viinud oma reoveepuhastusprotsessi maksimaalse efektiivsuseni. Ettevõte rajas uudse biofiltri, mis suurendab nitraatide eraldust reoveest, andes seeläbi suure panuse Läänemere olukorra paranemisse. Biofiltri näol on tegemist ainulaadse keskkonnaprojektiga kogu Baltikumis ja Ida-Euroopas nii oma investeeringumahult kui keerukuselt. Eesmärgiks seati denitrifikatsiooniprotsessi tõhustamine, et vähendada nitraatide (NO3) osa väljundis.
2013 – aasta keskkonnasõbralik ettevõte.
Ära märgiti
Eriauhinna sai Pärnu Ülejõe Lasteaed.
Ära märgiti 
Ära märgiti 
2014 – aasta keskkonnasõbralik ettevõte.
Ära märgiti 
Ära märgiti 
Eriauhind: OÜ Sümbio
2015 – aasta keskkonnasõbralik ettevõte.
Ära märgiti 
Ära märgiti 
2016 – aasta keskkonnasõbralik ettevõte.
Ära märgiti 
2017 – aasta keskkonnasõbralik ettevõte.
Ära märgiti 
Ära märgiti 
Äri- ja elurikkuse tunnustus: Tallinna Sadam AS
Ära märgiti 
2018 – aasta keskkonnasõbralik ettevõte.
Ära märgiti:
Laimiroheline

Laimiroheline on üks rohelistest värvitoonidest, laimi värvi kahkjas soojatooniline heleroheline värvus.
Variatsioonid.
Veebivärv "Lime" hex-koodiga #00FF00 on üks 16 esimesena defineeritud veebivärvist, täpselt sama toon on aditiivse värvisünteesi (RGB-mudeli) primaarroheline ("Green"). See on terav ja ere tehislikuna mõjuv roheline, tumedam ja kromaatilisem laimi viljaliha värvusest . Lähedasem päris laimi värvusele on samuti ere, ent suurema kollase sisaldusega veebivärv "Lemon lime", mõnikord ka nimega "Bitter lime" või "Lime".
ISCC-NBS-i värvide tähistamise süsteemi värvisõnaraamatu järgi kannab laimirohelise nimetust lai valik toone, alates keskmisest, tumedast või hallikast rohekaskollasest ("moderate greenish yellow", "dark greenish yellow", "grayish greenish yellow") üle hele-oliivrohelise kuni erk-, särava, murtud või heleda kollakasroheliseni ("vivid yellow green", "brilliant yellow green", "strong yellow green", "light yellow green") 
Prantsuskeelne värvinimetuste portaal pourpre.com pakub laimirohelise vasteks jaheda kollakasrohelise või teravate kollakasroheliste toonivahemiku .
Kasutamine.
Rahustava rohelise ja ergutava kollase omadusi ühendav, kerge ja õhulisena mõjuv laimiroheline on armastatud värvitoon sisekujunduses seinavärvina või kodutekstiilide puhul (rulood, mööblikangad jne), seda soovitatakse kasutada siiski vaid aktsentide andmiseks. Mõjub paremini loomulikus valguses, kunstvalguses võib näida fluorestseeruvana ja ärritavana.
Laimiroheline on olnud mitmel aastal moevärviks, nii et tänapäeval toodetakse ka laimirohelise korpusega kodutehnikat, majapidamis- ja kontoritarbeid, tekstiile, lemmikloomavarustust jne.
Aasta suhtekorraldaja

Aasta suhtekorraldaja on Eesti Suhtekorraldajate Liidu välja antav auhind tähelepanuväärsele suhtekorraldajale.
Auhinda antakse välja 2010. aastast.
Aasta ohvitser

Aasta ohvitser on Eesti Kaitseväe välja antav aunimetus. Üritusel, kus "aasta ohvitser" nimetatakse, antakse välja ka aunimetus aasta allohvitser.
Aasta ehitaja

Aasta ehitaja on Eesti Ehitusettevõtjate Liidu välja antav aunimetus.
Aunimetus määratakse aasta parimale ehitusjuhile.
Aunimetust antakse välja aastast 2009.
Kaljuvald (perekonnanimi)

Kaljuvald on eesti perekonnanimi.
Nimede eestistamisel määrati Kaljuvald uueks perekonnanimeks isikutele, kelle perekonnanimi oli Kuusmann, Lea, Pintmann ja Vaene. 2018. aasta 1. jaanuari seisuga on perekonnanimi Kaljuvald alla viiel mehel ja 8 naisel.
Zygmunt Krasiński

Krahv Napoleon Stanisław Adam Feliks Zygmunt Krasiński (19. veebruar 1812 Pariis – 23. veebruar 1859 Pariis) oli poola aadlik ja kirjanik. Ta oli üks kolmest suurkujust poola romantilises kirjanduses, teised kaks olid Adam Mickiewicz ja Juliusz Słowacki.
Rahvusvaheline Punase Risti Komitee

Rahvusvaheline Punase Risti Komitee (inglise keeles "International Committee of the Red Cross", prantsuse keeles "Comité international de la Croix-Rouge", lühend ICRC) on humanitaarabiorganisatsioon, mis asub Šveitsis Genfis.
Organisatsioon kuulub vanima liikmena Rahvusvahelisse Punase Risti liikumisse.
Organisatsioon on kolmel korral saanud Nobeli rahuauhinna (1917., 1944. ja 1963. aastal).
Aloe succotrina

Aloe succotrina on aaloe perekonda kuuluv taimeliik, Kaplinna ning Lääne-Kapimaa provintsi edelanurga endeem.
Levik.
Taim kasvab pärismaisena Kapi poolsaarel kuni Mossel Bayni idas. See aaloeliik on tavaline poolsaare liivakivi-"fynbos"'is, kus ta kasvab tavaliselt kõrgel kaljuseintel ja kõrgetel kaljudel, kuhu sesoonsed tulekahjud ei ulatu. 
See on aaloede ja nende lähisugulaste seas üks vähestest "fynbos"is kasvavatest liikidest (teised on voldiline aaloe ja "Aloiampelos commixta" Laudmäel) ja üks vähestest Kaplinnas pärismaistest liikidest (teised on "Aloiampelos commixta" ja seebilill-aaloe).
Nomenklatuur.
Liigiepiteet "succotrina" (naissugu sõnast "succotrinus") tähendab 'Sokotraga seonduv' ning on pandud sellepärast, et taime kodumaaks peeti Sokotrat, või siis on see tuletatud sõnadest "succus" 'mahl' ja "citrinus" 'sidrunkollane', sest selle lehtede mahl on sidrunkollane. 
Liigi autor on Carlo Allioni. 
Välimus ja ehitus.
Vegetatiivsed tunnused.
"Aloe succotrina" on tüvega või mõnikord peaaegu tüveta, lihtne või aluselt ja selle kohalt harunev. Püstine või roomav tüvi kasvav kuni 2 m pikkuseks ja selle läbimõõt on 15 cm.
Lantsetjad lehed kasvavad tihedates kodarikes. Surnud lehed jäävad tüve külge.
Pressraud (perekonnanimi)

Pressraud on eesti perekonnanimi.
Perekonnanime Pressraud (Presraud) on pandud Sipa mõisavallas Kullamaa kihelkonnas Läänemaal. Nimede eestistamisel määrati sellenimelistele isikuile uueks perekonnanimeks Lehari, Paas, Paasoja ja Uussalu. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Uussalu (perekonnanimi)

Uussalu on eesti perekonnanimi.
Nimede eestistamisel määrati Uussalu uueks perekonnanimeks isikuile, kelle perekonnanimi oli Drong, Husen, Neidov, Nigulas, Podgornõi, Pressraud, Ulman, Usberg, Uuesson, Uusenberg, Uusler, Uusmann ja Uutmann. 2018. aasta 1. jaanuari seisuga on perekonnanimi Uussalu Eestis 16 mehel ja 17 naisel.
Siivi keel

Siivi keel on Egiptuses Siwa oaasis kõneldav keel, mis kuulub afroaasia keelkonna berberi keelte idarühma. Kõnelejaid on umbes 20 000.
Siivi keelt on tugevalt mõjutanud Egiptuse araabia keel. See on ainuke säilinud Egiptuse berberite keel ja kõige idapoolsem berberi keel.
Siivi keel on kasutusel vaid kõnekeelena, seda ei kasutata hariduses ja meedias. Peaaegu kõik siivi keelt kõnelevad berberid õpivad varases lapsepõlves ka araabia keelt rääkima.
Ulme (perekonnanimi)

Ulme on eesti perekonnanimi.
Perekonnanime Ulme on pandud Järlepa mõisavallas Juuru kihelkonnas Harjumaal. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Granaadiheitjate loend

Granaadiheitjate loend on loetelu granaadiheitjatest.
Granaadiheitja võib olla kas eraldiseisev relv (nii ühe- kui mitmekordse kasutusega) või olemasoleva tulirelva alla kinnitatav lisaseade. Mõned tulirelvad on konstrueeritud tulistama pulga otsa kinnitatud granaate, mis lastakse välja kas otse tulirelva torust või siis eraldi selle alla kinnitatud lisaseadmest. Suuremaid granaadiheitjaid võib paigaldada veokitele. Granaadiheitja on kompaktne ja lihtne tankitõrje- või lähituletoetusrelv, mis sobib kõigile allüksustele esmaseks tankitõrjevahendiks.
Kartohvel

Kartohvel on eesti perekonnanimi.
Perekonnanime Kartohvel (Kartohwel, Kartoffel) on pandud Saarde ja Kilingi mõisavallas Saarde kihelkonnas Pärnumaal ning Koorküla mõisavallas Helme kihelkonnas ja Vana-Võidu mõisavallas Viljandi kihelkonnas Viljandimaal. Nimede eestistamisel määrati sellenimelistele isikutele uueks perekonnanimeks Aimla, Kaar, Kalda, Kaldoja, Kaljula ja Raid. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Tammejuur

Tammejuur on eesti perekonnanimi.
Perekonnanime Tammejuur on pandud Lihula mõisavallas Lihula kihelkonnas Läänemaal. Nimede eestistamisel määrati Tammejuur uueks perekonnanimeks isikuile, kelle perekonnanimi oli Treithal (1936. aastal Vihterpalu vallas). 
2018. aasta 1. jaanuari seisuga on perekonnanimi Tammejuur Eestis 7 mehel ja 11 naisel.
Robert Kunzig

Robert Kunzig on ameerika teadusajakirjanik. 
Ta on üle 30 aasta töötanud teadusajakirjanikuna. Ta töötab ajakirja Discover Euroopa toimetuses. Ühtlasi teeb kaastööd National Geographicule.
Stuart Armstrong

Stuart Armstrong (sündinud 30. märtsil 1992 Invernessis) on Šotimaa jalgpallur, kes mängib poolkaitsjana Premier League'i klubis Southampton ja Šotimaa jalgpallikoondises.
Ta alustas klubikarjääri Dundee Unitedis, mille meeskonnas tegi debüüdi 2010. aastal. Ta mängis Dundee Unitediga Šotimaa kõrgliigas neli ja pool hooaega. 2015. aasta veebruaris liitus ta Šotimaa kõrgliiga klubiga Celtic. Ta tuli klubiga neli hooaega järjest riigi meistriks.
2013. aastal valiti Armstrong Šotimaa liiga aasta noormängijaks. Hooaegadel 2013–14, 2014–15 ja 2016–17 valiti ta Šotimaa kõrgliiga hooaja sümboolsesse koosseisu.
2018. aasta juunis liitus ta Southamptoniga, kellega sõlmis nelja-aastase lepingu.
Šotimaa jalgpallikoondises tegi Armstrong debüüdi 26. märtsil 2017 mängus Sloveenia vastu. Koondisekarjääri esimese värava lõi ta sama aasta 1. septembril MM-i valikmängus Leedu vastu.
Sam Kean

Sam Kean (sündinud Lõuna-Dakotas Sioux Fallsis) on ameerika teaduskirjanik.
Ta õppis Minnesota Ülikoolis füüsikat ja inglise kirjandust ning sai hiljem magistrikraadi raamatukoguteaduses Washingtonis asuvast Ameerika Katoliiklikust Ülikoolist. Ta on teinud kaastööd väljaannetele The New York Times Magazine, Mental Floss, Slate, Psychology Today ja The New Scientist. Elab Washingtonis.
Kean oli USA-s ilmuva iga-aastase parimate teadus- ja looduskirjutiste antoloogiasarja The Best American Science and Nature Writing 2018. aasta kogumiku koostaja ja toimetaja.
Eesti NSV teeneline ratsionaliseerija

Eesti NSV teeneline ratsionaliseerija on Eesti NSV-s välja antud aunimetus..
Eesti NSV teenelise ratsionaliseerija aunimetus kehtestati 1960. aastal ja seda andis Eesti NSV Ülemnõukogu Presiidium "Eesti NSV rahvamajanduses tööstuse, ehituse, transpordi, side ja põllumajanduse alal ellurakendatud eriti väärtuslike ratsionaliseerimisettepanekute autoreile, samuti isikuile, kes omavad suuri teeneid leiutus- ja ratsionaliseerimistegevuse arendamisel ning leiutiste ja ratsionaliseerimisettepanekute ellurakendamisel."
Koos aunimetusega anti selle saajale Eesti NSV teenelise ratsionaliseerija hõberinnamärk.
Automuuseum

Automuuseum on muuseum, kus peaasjalikult eksponeeritakse autosid. Autode kõrval võidakse eksponeerida ka muid sõidukeid (näiteks mootorrattaid), sõidukite seotud tehnikat, turvatehnikat jms.
Asutav kogu (üldmõiste)

Asutav kogu on loodava riigi esinduskogu, mille ülesanne on töötada välja põhiseadus.
Eesti ajaloos on tuntuim 1919. aastal loodud Asutav Kogu.
Valev-Heiki Allik

Valev-Heiki Allik (sündinud 23. novembril 1966 Tallinnas) on eesti sõudja. 
Ta lõpetas aastal 1984 ehitustisleri erialal Pärnu 13. Kutsekooli.
Olnud Pärnu Dünamo ja Pärnu Kalevi liige. Aastast 2002 OÜ Eskabel juhataja.
Sport.
Sportima hakkas 1974 Kaido Rooni maadlusrühmas, sõudma 1978 Kaido Siimu juhendamisel, alates 1980 oli tema treener Matti Killing (SK Kalev).
Baltika (täpsustus)

Baltika võib tähendada järgmist:
Urukagina

Urukagina või Uruinimgina (sumeri keeles 𒌷𒅗𒄀𒈾 -gi.na) oli varadünastilise Lagaši linnriigi viimane valitseja ("ensi", hiljem ka kuningas ehk "lugal") 24. sajandil eKr. 
Nimi.
Temast pole meil palju teada, muuhulgas on probleeme tekitanud isegi Urukagina nimi, kuna Urukagina puhul pole täpselt teada, kuidas on õige tema nime lugeda. Teadlased on erinevate variantidena pakkunud "Iri-KA-gina", "Uri-inim-gina", "Eri-inim-gin"a ja "Eri-Ka-gina". Teaduskirjanduses kasutatakse sageli vananenud nimekuju "Urukagina", samas üpris tihti esineb ka nimevorm "Uruinimgina". Igal juhul pole teada, kuidas ta nime õigesti hääldati, mistõttu tänapäevane hääldus on paljuski kokkuleppe küsimus. 
Elu ja tegevus.
Pärast Lagaši valitseja Lugalanda kukutamist valiti uueks valitsejaks Lagašis Lugalanda kauge sugulane Urukagina. Tõenäoline on see, et Urukagina usurpeeris võimu siiski ise ja valimised võisid olla fiktsioon.
Urukagina on tuntud selle poolest, et ta lasi koostada esimesed teadaolevad seadused Mesopotaamias. Just tänu sellele seostub Urukagina nimi ehk kõige rohkem tema algatatud reformidega Lagašis. Vladimir Sazonov, Peeter Espak ja Andreas Johandi kirjutavad raamatus "Vana-Lähis-Ida ajalugu 3500–2000 eKr" Urukagina reformidest järgnevalt: "Kuigi Urukagina reforme kirjeldava raidkirja säilinud teksti ei saa otseselt nimetada seadusekoodeksiks, nagu seda on hilisemad Ur-Namma ja Hammurapi seadused, on siiski tegu vanima tänaseni säilinud tekstiga, milles on kirjeldatud ümberkorraldusi varemkehtinud maksusüsteemi ja sotsiaalsete normide osas." Sumeroloog Samuel Noah Kramer nimetas Urukaginat esimeseks meiele teadaolevaks ühiskondlikuks reformaatoriks.
Urukagina seaduste põhisisu võib võtta kokku järgnevalt:
Oma ajastu kontekstis torkab silma, et Urukagina seadusandliku tegevuse retoorika räägib mitte pelgalt vanade tavade "taastamisest", nagu tolleaegsed valitsejad sageli väitsid (sõltumata sellest, milline oli nende seaduste tegelik sisu), vaid nende muutmisest ja uute, õiglasemate reeglite kehtestamisest. Samas on tema uuenduste tegelik ulatus ja roll vaieldav ning selle suhtes pole tänini teaduses konsensust. Nii näiteks on teda sageli, sealhulgas nii Nõukogude kui ka Lääne ajalookirjanduses kirjeldatud progressiivse, ühiskondlikku vabadust ja võrdsust edendanud valitsejana, kuigi reformide sotsiaalne baas on teadmata. Nõukogude marksistliku ajaloolase Vassili Struve hinnangul olid Urukagina reformid demokraatlikud ja suunatud kodanike võrdsustamisele, samas kui Igor Djakonov nägi neis preesterkonna ja päriliku aristokraatia võitlust templimajanduse pärast ilmaliku "teenistusaadliga".
Urukagina valitses Lagašis ligi 7 aastat ning kadus ajalooareenilt üpris ootamatult. Tundub, et Lagaši valitseja Urukagina kaotas võimu sõja tõttu, kuna Lagaši vallutas akadlaste armee, mida juhtis Sargon, kes hõivas võimu Kiši linnas ja lõi Akadi suurriigi. Sellest ajast algab Mesopotaamias uus ajastu - Akadi ajastu (2334-2154 eKr).
Vello-Jüri Allik

Vello-Jüri Allik oli (6. august 1934 Tallinn – 11. mai 1993 Tallinn) oli eesti sõudja, sõudekohtunik ja sporditegelane. Ta lõpetas aastal 1953 Tallinna 21. Keskkooli ja aastal 1958 elektriinsenerina Tallinna Polütehnilise Instituudi.
Karjäär.
Sõudjana:
Kohtunikuna:
Töö
Vello-Jüri Allik suri 11. mais 1993 Tallinnas ja ta maeti 15. mais 1993 Rahumäe kalmistule.
Bernhard (hotell)

Bernhard oli spaahotell Valga maakonnas Otepääl aadressil Kolga tee 22a. Hotelli haldas Bernhard SPA Hotell OÜ.
Hotell põles maha 26. jaanuaril 2016.
Vilve Alt

Vilve Alt (sündinud 13. juunil 1956 Tartus) on Eesti sõudja.
Lõpetas 1974. aastal Tartu 5. keskkooli ja 1979. aastal Tartu Riikliku Ülikooli keemiateaduskonna. Olnud ka Eesti Maaülikooli õppejõud. Oli aastatel 1977–1991 Tartu sõudesektsiooni sekretär. 
Sõudmine.
Sportima hakkas 1967. aastal. Tema sõudetreeninguid juhendasid Jevgeni Dobrus ja Inge Pind. Sai 1975 meistersportlase aunimetuse. 
Tulemused:
Solidaarsuse mälestuskivi

Solidaarsuse mälestuskivi on mälestusmärk Tallinnas Vabaduse väljakul Jaani kiriku kõrval. 
Jaani kiriku muusikakoolipoolsel haljasalal asub muusikat mängiv Chopini pink. Mõlema mälestusmärgi autor on skulptor Aime Kuulbusch. Taiesed tellis Poola Suursaatkond Tallinnas. Objektid avati augustis 2010.
Mälestuskivi on sinna paigaldatud Poola rahvaliikumise Solidarność auks. Pink on Poola helilooja Frédéric Chopini mälestuseks.
Rahvuslik debüütfilmide festival Dviženije

Rahvuslik debüütfilmide festival Dviženije (vene keeles Национальный кинофестиваль дебютов "Движение") on Venemaal Omskis igal aastal toimuv üleriigiline debüütfilmide festival. 
Esimest korda toimus festival 2013. aastal.
Festivali president on Artjom Mihhalkov.
Busani rahvusvaheline filmifestival

Busani rahvusvaheline filmifestival (inglise keeles Busan International Film Festival; akronüüm BIFF) on Lõuna-Koreas Busanis igal aastal toimuv filmifestival. 
Festivalist, mida esimest korda peeti 1996. aastal, on saanud Aasia esinduslikumaid filmifestivale. Festival keskendub uute filmide ja debüütfilmide, eriti mis valminud Aasia regioonis, näitamisele.
Festival kuulub Rahvusvahelise Filmiprodutsentide Liitude Föderatsiooni (FIAPF) otsusega rahvusvaheliselt sertifitseeritud spetsialiseeritud võistlusprogrammiga festivalide hulka.
Asia Pacific Screen Awards

Asia Pacific Screen Awards (eesti keeles 'Aasia ja Vaikse ookeani filmiauhind'; lühend APSA) on 2007. aastal asutatud Aasia ja Vaikse ookeani regiooni riikide filmiauhind. Auhindade, millele pretendeerivad üle 70 riigi filmid, kätteandmise tseremoonia toimub igal aastal Austraalias Brisbane'is.
APSA väljaandmist toetavad UNESCO ja Rahvusvaheline Filmiprodutsentide Liitude Föderatsioon (FIAPF).
Marek Avamere

Marek Avamere (sündinud 26. jaanuaril 1970 Pärnus) on Eesti sõudja. 
191 cm pikk ja 90kg. Lõpetas 1988 mööblitisleri erialal Pärnu 13. Kutsekeskkoolis. Töötanud OÜ-s Rapijata autojuhina.
Sõudmine.
Sõudetreeninguid alustas 1984 Kaido Siimu juhendamisel, 1989 läks Matti Killingu treeningurühma.
Juuniorites
U23
Täiskasvanutes
Tulnud 12 korda Eesti meistriks:
Aili Karindi

Aili Karindi (sündinud 15. aprillil 1937) on eesti õpetaja ja koduloolane.
Ta töötas aastatel 1957–2008 Luunja Keskkoolis õpetaja ja klassivälise töö juhina.
Ahaa

Ahaa (inglise keeles "ha-ha" või "ha-ha wall") on pargimaastikku peidetud püstseinaga kraav, mis peab ilma silmalenähtava tõkketa takistama loomade pääsu pargialale. Mõiste võttis 18. sajandil kasutusele Charles Bridgeman. Selliseid kraave kasutati laialdaselt Inglise stiilis maastikuparkides, kus nad võimaldasid pargi visuaalset sidumist ümbritseva maastikuga. Nii loodi valitud vaatesuundades lõputult maastikus jätkuva pargi illusioon.
Päritolu.
Esimesed ahaad ulatuvad tagasi 17. ja 18. sajandisse. Tavaliselt märkis ahaa piiri mõisa aia ja pargi vahel. Usutakse, et oma ebatavalise nime on ahaa saanud üllatunud hõike tagajärjel, mille hüüdsid välja inimesed, kes esmakordselt sellise rajatisega kokku puutusid. Ahaa väljendas 18. sajandi ranget sotsiaalset kihistatust. Kuigi vaade hoonest maavaldustele säilitati rikkumatuna, siis ei pööratud erilist tähelepanu nendele inimestele, kes vaadet teisest suunast oleksid pidanud nautima. Hoone ja seda ümbritsevate maavalduste vahelise piiri hägustamine, vaid kinnistas maaomanikuks olemise tähtsust kõrgklassis ajal, mil keskklassi arvukuse suurenemine ähvardas nende olemust.
Ahaa tänapäeval.
Tänapäeval ei kasutata ahaad alati kariloomade eemal hoidmiseks, kuid nende rakendus nähtamatute piiridena on endiselt väärtuslik. Ühtlasi saab neist moodustada maastikku draamat lisavaid kujunduselemente. Näiteks Charles Jencks rajas oma kodus Black Hole Terrace’is skulptuuriaia Garden of Cosmic Speculation, kus ta kasutas ahaad elegantse kurvina, imiteerimaks lainet. Tom Stuart-Smith kasutas elegantseid ahaasid, kui ta kujundas kuulsa kolmekorruselise terrassaia Broughton Grange'is Oxfordshire'is. Maastikuarhitekt ja aiaajaloolane Todd Longstaffe-Gowan on samuti ahaa suur pooldaja ning kutsub neid ’maasse vajunud taraks’. Ahaa on sobiv viis ühendada aed ümbritseva loodusega.
Näited.
Väga palju näiteid ahaast on säilinud Inglismaal:
Ka Eesti mõisaparkides on mõnel juhul seda põhimõtet kasutatud. Hästi on säilinud ahaa-kraavid näiteks Heimtali mõisnike kalmistul, kus matmisala ümbritsev kraav takistab loomade pääsu haudadele.
Yankee Doodle

"Yankee Doodle" on tuntud angloameerika lauluviis, millest sai Ameerika Ühendriikide patriootlik laul Iseseisvussõja ajal. Laulu sünniajaks peetakse Seitsmeaastase sõja perioodi Ameerikas aastatel 1756–1762, mil Briti kolonistid võitlesid koos Briti kuningliku armeega Prantsusmaa vastu. Esialgsed sõnad olid hollandi asunike lõikuspeo laulust ja viis pärines juba 15. sajandi Hollandist.
Enne Iseseisvussõda olid laulu sõnad brittide loodud ja pilkasid ameerika koloniste, keda peeti uhkeldavateks ja mitte tõsiselt võetavateks sõduriteks. Ameeriklased trotsisid seda suhtumist ja muutsid laulu sõnad omale meelepäraseks. Aastaks 1781 oli "Yankee Doodle" muutunud pilkelaulust rahvusliku uhkuse sümboliks.
"Yankee Doodle" on Connecticuti osariigi hümn. Laulu viis on ka Ameerika Hääle signatuur. EÜE Euromaisi 1982. aasta rühma laul "Euromais" loodi "Yankee Doodle'i" viisile ning Mart Laari, Mati Lauri, Lauri Vahtre sõnadele.
Vjatšeslav Divonin

Vjatšeslav Divonin (sündinud 8. mail 1970 Narvas) on Eesti sõudja, ta elab Narvas. 
Ta lõpetas aastal 1987 Narva 11. Keskkooli. Meistersportlane (1988). 
Aastast 2013 3D Line OÜ juhatuse liige.
Sõudmine.
Hakkas sõudmisega tegelema 1984. aastal Valeri Osmokesku õpilasena ning tõusis kiiresti omaealiste sõudeparemikku. Aastatel 1991–1992 juhendas teda Matti Killing.
Katk kutsariks

"Katk kutsariks" on Metsatöllu seitsmes stuudioalbum.
Eisen (perekonnanimi)

Eisen on perekonnanimi (saksa keeles 'raud').
Ameerika Ühendriikides oli perekonnanime Eisen kandjaid 2014. aastal üle 4 000 isiku, Saksamaal üle 2 000 isiku, mujal vähem.
Statistika Eestis.
2025. aasta 1. jaanuari seisuga oli perekonnanimi Eisen Eestis 14 mees- ja 24 naissoost isikul.
19. sajandi algul pandi pärisorjusest vabastamise käigus talupoegadele Eestimaa kubermangu Lääne kreisi Vigala kihelkonna Vana-Vigala mõisavallas, Liivimaa kubermangu Tartu kreisi
Äksi ja Kursi kihelkonnas ning Võru kreisi Urvaste kihelkonnas viiel korral perekonnanimeks Eisen.
Nimede eestistamise käigus loobuti aastatel 1935–1940 nimest Eisen 22 juhul ning uuteks nimedeks võeti Esiväli, Luhaväli, Raud kahel korral, lisaks veel Eelmets, Ellamaa, Heinsoo, Hiiekivi, Lehtmaa, Lehtpuu, Raudsaar jne.
Vastutustundlik turism

Vastutustundlik turism on turismivorm, kus rõhk on sellel, et kõikidel asjaosalistel on vastutus selle ees, millist turismi nad arendada püüavad. See esindab viisi kuidas turismile läheneda, kas siis turistina, ärina, reisisihtkoha elanikuna või ükskõik millise turismi osana. Iga grupp on omamoodi vastutav, jagatud põhimõte on see, et vastutustundliku turismiga peaks kaasnema turismi paranemine. Turism peaks paranema tänu vastutustundlikule turismile.
Turismi paranemisega kaasneb arusaam, et vastanduvad huvid peaks olema tasakaalus. Kuid eesmärgiks on parandada sihtkohtade olukorda. Tähtis on see, et vastutustundlikul turismil pole piirjooni: vastutustundlikkus võib riikides ja kultuurides erineda.
Ajalugu.
Vastutustundliku turismi mõiste defineeriti aastal 2002 Kaplinna konventsiooni raames ning aastal 2007 võttis selle omaks World Travel Market Maailma vastutustundliku turismi päeva tähistamiseks.
Omadused.
Keskendudes eriti äridele, Kaplinna konventsiooni järgi, on vastutustundlikul turismil järgmised iseloomulikud tunnused: See minimeerib negatiivse mõju majandusele, keskkonnale ja ühiskonnale. Genereerib suuremat majanduslikku kasu kohalikele ja suurendab nende heaolu, edendab töötingimusi ja juurdepääsu tööstusele. Kaasab kohalikke otsustesse, mis on nendega seotud. Teeb positiivseid jõupingutusi looduse ja kultuuri ning maailma erinevuste säilitamisse. Pakub rohkem nauditavaid elamusi turistidele läbi huvitavate sidemete kohalikega ja pakub paremat arusaamist kohalikust kultuurist, ühiskonnast ja keskkonnast. Pakub juurdepääsu puuetega inimestele. On kultuurselt tundlik, tekitab austust turistide ja kohalike vahel ja loob kohalikku uhkust ja enesekindlust.
Ernst Jaaksoni Sihtasutus

Ernst Jaaksoni Sihtasutus on 16. oktoobril 1998 president Lennart Meri ettepanekul Ernst Jaaksoni mälestuse jäädvustamiseks Hiiu maakonnas asutatud sihtasutus. Sihtasutuse patroon oli Lennart Meri.
Idee luua sihtasutus tekkis septembris, kui Lennart Meri ja USA ajakirjanik Paul Goble eraviisiliselt Hiiumaad külastasid. Nähes Sõru sadamas vanimat säilinud Eestis ehitatud mootorpurjekat "Alar", mis pika maailmas ringi seilamise järel Taanist Emmastesse tagasi oli toodud, soovitasid külalised anda purjekale Ernst Jaaksoni nimi. Et 1930. aastate lõpul Emmastes Õngu rannas ehitatud purjekat taastada, otsustas volikogu luua sihtasutuse.
Sihtasutuse tegevjuht on Kalev Kotkas.
Sihtasutus on alates 2000. aastast välja andnud rahvusvaheliste suhete õpiraha ning kohuse- ja vastutustundliku riigiametniku auhinda.
2000. aasta kevadel pälvis õpiraha Tartu Ülikoolis politoloogiat õppiv Katrin Uba, 2000. aasta sügisel pälvisid õpiraha Tartu Ülikooli politoloogiaüliõpilane Kaari Kivikas ja Tartu Ülikooli Euroopa Kolledži magistrant Sirli Sipp. 2002. aasta sügisel anti õpiraha Harvardi ülikooli üliõpilasele Indrek Vainule, 2004. aasta veebruaris pälvis õpiraha Oxfordi Ülikoolis politoloogiat ja filosoofiat õppiv Paavo Piik. Nii 2002. kui ka 2004. aastal toetas stipendiumi omalt poolt ka Lennart Meri Euroopa Sihtasutus. 2008. aastal pälvis õpiraha esimene hiidlane, Leedsi Ülikoolis rahvusvahelisi suhteid õppinud Karin Maasel.
Luckhoff

Luckhoff on linn Lõuna-Aafrika Vabariigis Free State'i provintsis Xhariepi ringkonnas.
Luckhoff asutati 1892. aastal Koffiekuili farmi territooriumile.
Lõuna-Aafrika Vabariigi 2011. aasta rahvaloenduse andmetel oli Luckhoffi elanikest värvilisi 49,09%, mustanahalisi aafriklasi 46,15%, valgeid 3,89%, India või Aasia päritolu inimesi 0,68% ja teisi 0,19%. Afrikaani keelt pidas emakeeleks 77,17%, sotho keelt 11,33%, koosa keelt 7,55% ja inglise keelt 1,20%.
Eurofi

Eurofi on mittetulundusorganisatsioon, mis tegeleb Euroopa rahandustemaatikaga. Eurofi esimees on aastast 2016 David Wright. Enne seda oli esimees Jacques de Larosière.
Eurofi asutati 2000.
Eurofi korraldab aastas kahte suurüritust: märtsis või aprillis kõrgetasemelist seminari (inglise "High Level Seminar") ja septembris rahandusfoorumit (inglise "Financial Forum").
Estonka (Omski oblast)

Estonka (vene keeles Эстонка) on küla Venemaal Omski oblastis Sedelnikovo rajoonis. 
Külas elab 24 inimest (2010).
Küla on esimest korda mainitud 1896. Küla asutasid eestlased (Venemaa eestlased).
Zimni Borok

Zimni Borok (vene keeles Зимний Борок; ka "Salu küla") on küla Venemaal Pihkva oblastis Petseri rajoonis Pihkva järve kaldal.
Külas elab 90 inimest (2000).
Edasi küla

Edasi (vene keeles Эдази) on küla Venemaal Leningradi oblastis Volossovo rajoonis. 
Külas elab 56 inimest (2017).
Küla asutasid 19. sajandi lõpul eestlased (Venemaa eestlased).
Pistaatsiaroheline

Pistaatsiaroheline on roheline värvitoon, hele kuni keskmine kahvatu roheline, küpse pistaatsiapähkli tuuma värvus. Pistaatsiaroheline on jahedama tooniga kui laimi- või šartröösroheline, kromaatilisem salvei- või seladonirohelisest. Pistaatsiaroheliseks on kohati nimetatud ka šartröösirohelisega sarnanevat soojatoonilist rohelist, mis sarnaneb blanšeeritud pistaatsiapähklite värvusega.
Vahel on pistaatsiarohelist peetud ka mandliroheliseks, nende värvinimetuste kasutuses on palju kattuvust.
Variatsioonid.
E. F. Glocker kirjeldab oma mineraloogiaõpikus pistaatsiarohelist kui tumedat rohelist, millesse on segatud rohkelt kollast ja pisut pruuni, ning nimetab pistaatsiarohelisteks ("pistaziengrün") järgmisi mineraale: moldaviit, peridoot ehk krüsoliit, epidoodi erim pistatsiit.
C. F. Partington toob oma entsüklopeedias pistaatsiarohelise ("pistachio green") etalonnäiteks haha ("Somateria mollissima") isaslinnu rohelise kuklalaigu.
"Werner's Nomenclature of Colours" kirjeldab pistaatsiarohelist kui smaragdrohelist segatuna sidrunkollase ja väikese koguse pruuniga ning toob värvuse näideteks pirnikoore, kiviriku lehed ja oliviinikristalli. Toon on soojatooniline kollakas roheline, õunrohelisest ja rohurohelisest soojem, rohurohelisest ja oliivrohelisest heledam .
Kasutamine.
Värv on kasutusel seinavärvina sisekujunduses, selles toonis toodetakse tekstiile, lõngu, pabereid, majapidamistarbeid, tehnikat jne.
Koobalti- ja kroomisisaldusega rohelist pigmenti (Si4O10(OH)2Mg3 + Co3Ca + Cr2O) kasutatakse pistaatsiarohelise värvi saamiseks.
Amga

Amga (jakuudi keeles Амма; vene keeles Амга) on küla Venemaa idaosas Sahha Vabariigis, Amga ulussi halduskeskus, ühtlasi Amga naslegi halduskeskus. Elanikke 6626 (2018).
Amga asub Kesk-Jakuutia kaguosas Amga jõe vasakkaldal. Amga jääb vabariigi pealinnast Jakutskist maanteed pidi 202 km kagu suunas. Kuigi maantee on vabariikliku tähtsusega, puudub Amgal regulaarne bussiühendus pealinnaga.
2012. aasta 14. veebruari öösel langes külas õhutemperatuur –55,8 °C-ni, madalaim mõõdetud õhutemperatuur (−63,1 °C) registreeriti Amgas 1946. aastal.
Amga on vanimaid vene asulaid Ida-Siberis; rajatud 1652. aastal nime all Amga-Sloboda. 1680. aastal ehitati puukirik, mis hiljem korduvalt põles ja on taastatud. 19. sajandi keskel sai Amgast poliitiliste dissidentide asumisele saatmise koht. Amgas on sündinud füüsik Leonid Kirenski (1909–1969).
Amgas on kaks keskkooli, Kirenski-nimeline lütseum, muusikakool, kultuurikeskus, rahvateater, haigla, kino, sadamasild, tööstus- ja liha-piimakombinaat.
Tšaptšõlgani nasleg

Tšaptšõlgani nasleg (jakuudi keeles Чапчылҕан нэһилиэгэ; vene keeles Чапчылганский наслег) on külaasundus (3. järgu haldusüksus) Venemaa Sahha Vabariigi Amga ulussis. 
Naslegi rahvaarv oli 2002. aastal 819, 2010. aastal 862, 2018. aastal 847 ja 2021. aastal 904 elanikku.
Naslegis on kaks asulat: Promkombinat (172 elanikku 2010. aastal) ja Tšaptšõlgan (690 elanikku 2010. aastal).
Toronto põlisrahvaste filmifestival

imagineNATIVE Film + Media Arts Festival on maailma suurim põlisrahvaste filmi- ja meediakunsti festival.
Festivale peetakse alates 2000. aastast. Toimumikohaks on Toronto. 2018. aastal jagati 20 auhinda.
Jahu (perekonnanimi)

Jahu on perekonnanimi.
Järvi (perekonnanimi)

Järvi on perekonnanimi.
Kalevi (eesnimi)

Kalevi on mehenimi.
1. jaanuari 2018 seisuga oli Eestis eesnimi Kalevi 23 mehel.
Kapten (perekonnanimi)

Kapten on perekonnanimi.
2019. aasta 1. jaanuari seisuga oli perekonnanimi Kapten Eestis 17 mehel ja 26 naisel.
Steve Jones

Steve Jones (täisnimega John Stephen Jones; sündinud 24. märtsil 1944 Aberystwythis Walesis) on Briti geneetik ja teaduskirjanik, Londoni Kuningliku Seltsi liige. 
Ta lõpetas 1966. aastal kiitusega Edinburghi Ülikooli bakalaureusekraadiga zooloogias. 1971. aastal sai samas doktorikraadi (PhD) ökoloogilises geneetikas. Doktoritöö käsitles vööttigude geneetikat. Seejärel töötas ta järeldoktorina Chicago Ülikoolis, kus uuris äädikkärbse geneetikat. Aastatel 1995–1999 ja 2008–2010 oli ta University College Londoni geneetika, evolutsioonibioloogia ja keskkonna osakonna juhataja; praegusel ajal samas inimgeneetika emeriitprofessor. 
Malakoloogide hulgas on Jones tuntud kui maailma parimaid spetsialiste, kuid laiemalt on ta tuntud eeskätt teaduse populariseerijana, kes on avaldanud hulk raamatuid ning pidanud raadios, televisioonis ja auditooriumi ees loenguid.
Praegu elab Jones Londonis Camdenis. Jonesi abikaasa on dokumentalist Norma Percy.
IBU karikas

IBU karikasari (inglise "IBU Cup") on laskesuusatamise rahvusvaheline kõrgetasemeline iga-aastane terve hooaeg kestev võistlussari. Laskesuusatamises on see taseme poolest teisel kohal. Esimesel astmel on maailma karikasari laskesuusatamises (inglise "Biathlon World Cup").
Esimene IBU karikasari toimus hooajal 1982/1983. IBU karikasari kestab alates novembrist või detsembrist kuni märtsini.
Johan Skytte auhind (Rootsi)

Johan Skytte auhind (ka Johan Skytte auhind politoloogias; rootsi keeles "Skytteanska priset" või "Skytteanska priset i statsvetenskap") on Rootsi Uppsala ülikooli välja antav rahvusvaheline auhind politoloogia valdkonnas.
Auhind asutati 1994. 
Esimene auhind anti välja 1995. aastal ja sellest ajast alates on auhinda välja antud igal aastal septembri viimasel laupäeval. Auhinna esimene võitja oli väljapaistev Ameerika politoloog, Yale'i ülikooli professor Robert Dahl (1915–2014). Ainsa eestlasena on Skytte auhinna saanud Rein Taagepera. 
Laureaati autasustatakse rahalise preemiaga 500 000 Rootsi krooni (umbes 50 000 eurot) ja kuldmedaliga. 
Johan Skytte auhind on pälvinud teadlaste seas hea maine ja on saanud hüüdnime "Nobeli politoloogiapreemia". 2013. ja 2014. aastal läbi viidud uuringu kohaselt on Skytte preemia kõige mainekam rahvusvaheline akadeemiline auhind politoloogias.
Pärnu muusikafestival

Pärnu muusikafestival (varasem nimetus "Järvi suvefestival") on Eesti üks hinnatumaid klassikalise muusika festivale. Festival on toimunud Pärnu kontserdimajas alates 2011. aastast ning on saavutanud kõrge taseme tänu Neeme Järvi ja festivali kunstilise juhi Paavo Järvi suurele pühendumisele.
Festivalil osaleb igal aastal ligi 300 muusikut kuni 20 riigist. Lisaks orkestrimuusikale saab kuulata ka suurepäraseid soliste ning kammermuusikat.
Rahvusvahelisel tasandil on festivali kahel aastal valitud mainekasse Euroopa festivali koondavasse väljaandesse Res Musica. 2015. aastal anti festivalile EFFE (Europe for festivals, festivals for Europe) 2015–2016 kvaliteedimärgis.
Ajalugu.
2011. ja 2012. aastal toimus Pärnus Järvi suvefestival, mis kasvas välja aastaid edukalt toimunud Järvi dirigentide meistrikursustest. Järvi Suvefestivalil oli kolm tahku:
Järvi Suvefestivali korraldasid Kristjan Hallik, Jüri-Ruut Kangur ja Marius Järvi. Festivali kunstiline juht oli Paavo Järvi.
2013. aastal nimetati festival ümber Pärnu muusikafestivaliks, mille raames toimus ka Järvi Akadeemia. Sellest ajast on Järvi Akadeemia Pärnu Muusikafestivali lahutamatu osa. Järvi Akadeemia koosneb kolmest osast: dirigeerimiskursusest ning kursustest keelpilli- ja puhkpillimängijatele.
Laaste Hoop

Laaste Hoop on linn Lõuna-Aafrika Vabariigis Limpopo provintsis Capricorni ringkonnas Polokwane vallas.
Lõuna-Aafrika Vabariigi 2011. aasta rahvaloenduse andmetel oli Laaste Hoopi elanikest mustanahalisi aafriklasi 99,91%, valgeid 0,03%, India või Aasia päritolu inimesi 0,03% ja värvilisi 0,01%. Pedi keelt pidas emakeeleks 96,07% inimesi, tsonga keelt 1,23% ja suulu keelt 0,83%.